পহেলগামের ধাঁচে ফের হামলা চালাবে পাকিস্তান! সতর্ক করলেন সেনাকর্তা

ওয়েব ডেস্ক: ফের জঙ্গি হামলার কবলে পড়তে পারে ভারত! পহেলগাম হামলার (Pahalgam Terror Attack) ধাঁচে ফের নাশকতার ছক কষছে পাকিস্তান (Pakistan)! সম্প্রতি এই আশঙ্কার কথা শোনালেন ভারতীয় সেনার (Indian Army) পশ্চিমাঞ্চলীয় কমান্ডের প্রধান লেফটেন্যান্ট জেনারেল মনোজ কুমার কাটিয়ার (Lieutenant General Manoj Kumar Katiyar)। তবে পাকিস্তানের যে কোনও আগ্রাসনের জবাব দিতে ভারত সম্পূর্ণভাবে প্রস্তুত, সেই হুঁশিয়ারিও দেন তিনি। কিন্তু আচমকা কেন তিনি এমন আশঙ্কা করলেন?

মঙ্গলবার এক সাংবাদিক সম্মেলনে জেনারেল কাটিয়ার স্পষ্ট বার্তা দেন যে, ভারতের সঙ্গে সরাসরি যুদ্ধ করার ক্ষমতা না থাকলেও ইসলামাবাদ জঙ্গি হামলার মাধ্যমে দেশকে অশান্ত করার চেষ্টা করতে পারে। তাঁর কথায়, “পাকিস্তানের মানসিকতা হল হাজার আঘাতে ভারতকে রক্তাক্ত করা। কিন্তু ভারতীয় সেনা এখন আরও সজাগ, আরও প্রস্তুত।” এরপরই হুঁশিয়ারির সুরে জেনারেল কাটিয়ার বলেন, “দেশের উপর আঘাত এলে তার প্রত্যাঘাতও হবে ভয়াবহ।”

আরও পড়ুন: একের পর এক পুলিশকর্মীর রহস্যমৃত্যু! চন্ডীগড়ে হচ্ছেটা কী?

ভারতীয় সেনার পশ্চিমাঞ্চলীয় কমান্ডের প্রধান লেফটেন্যান্ট জেনারেল জানান, যদি পাকিস্তান আবারও সীমান্ত পেরিয়ে সন্ত্রাসবাদীদের মদত দেয়, তাহলে ‘অপারেশন সিঁদুর ২.০’ (Operation Sindoor 2.0) হতে পারে, যা আগেরবারের তুলনায় অনেক বেশি ভয়ঙ্কর এবং বিধ্বংসী হবে। জেনারেল কাটিয়ার বলেন, “আমাদের প্রতিরক্ষা প্রস্তুতি ও প্রত্যাঘাতের ক্ষমতা নিয়ে জনগণের পূর্ণ আস্থা থাকা উচিত।”

উল্লেখ্য, চলতি বছরের ২২ এপ্রিল কাশ্মীরের পহেলগামে পাকিস্তানি জঙ্গিদের নির্বিচার গুলিবর্ষণে অনেক নিরীহ পর্যটক প্রাণ হারান। সেই বর্বরতার জবাবেই পাকিস্তানের জঙ্গি ঘাঁটির উপর ‘অপারেশন সিঁদুর’ চালায় ভারত। এবার সেই অভিযানের আরও শক্তিশালী সংস্করণ, ‘অপারেশন সিঁদুর ২.০’ নিয়ে পাকিস্তানকে কড়া সতর্কবার্তা দিল ভারতীয় সেনা।

দেখুন আরও খবর:

The post পহেলগামের ধাঁচে ফের হামলা চালাবে পাকিস্তান! সতর্ক করলেন সেনাকর্তা first appeared on KolkataTV.

The post পহেলগামের ধাঁচে ফের হামলা চালাবে পাকিস্তান! সতর্ক করলেন সেনাকর্তা appeared first on KolkataTV.